钦定古今图书集成/理学汇编/学行典/第135卷 > 性理大全 > 《力行》
## 钦定古今图书集成/理学汇编/学行典/第135卷 > 性理大全 > 《力行》

蓝田吕氏曰：“辞受有义，得不得有命，皆理之所必然。
有命有义，是有可得可受之理，故舜可以受尧之天
下；无命无义，是无可得可受之理，故孔子不主弥子
以受卫卿。二者义命有自合之理，无从而闲焉。有义
无命，虽有可受之义，而无可得之命，究其理安得而
受之？是谓义合于命，故益避启而不受禹之天下。有”
命无义。虽有可得之命，而无可受之义，亦安得而受
之？是谓“命合于义。”故中国受室养弟子以万锺，为孟
子之所辞。二者义命有正合之理，时中而已焉。